राजश्री शिर्के

राजश्री शिर्के (१५ नोव्हेंबर, १९५१: मुंबई, महाराष्ट्र, भारत ) ह्या एक प्रख्यात भरतनाट्यम् आणि कथक नृत्यांगना तसेच लास्य सेन्टर फॉर डान्स एज्युकेशन अ‍ॅण्ड रिसर्चच्या प्राचार्या आहेत. नृत्य क्षेत्रातील योगदानाबद्दल श्रीमती शिर्के यांना २०१३ सालचा संगीत नाटक अकादमी पुरस्कार मिळाला आहे.

ओळख 
राजश्री सिद्धार्थ शिर्के यांचा जन्म मुंबईत झाला. त्यांच्या आईचे नाव शोभा व वडिलांचे नाव रामनाथ गोपीनाथ पाटील होते. १४ वर्षांच्या असताना त्यांना गुरू सातमकर यांच्याकडे नृत्य शिकण्याची संधी मिळाली आणि त्यांचे कथक नृत्याचे प्रारंभिक शिक्षण सुरू झाले. वयाच्या सतराव्या वर्षी त्या अनाथालयामध्ये लोकनृत्य शिकवत होत्या. काही काळातच त्यांचे लग्न झाले आणि अभ्यासक्रम सुरू ठेवणे त्यांना अशक्य झाले. आपली सांसारिक जबाबदारी, कथकचा रियाझ सांभाळून त्यांनी एम.ए.(नृत्य) ही पदवी यशस्वीरीत्या संपादन केली. त्यांनी १९८४ मध्ये ‘लास्य’ या संस्थेची स्थापना केली.

संदर्भ

संगीत नाटक अकादमी पुरस्कारविजेते
इ.स. १९५१ मधील जन्म
स्त्री चरित्रलेख
भरतनाट्यम नर्तक
कथक नर्तक